Foto: Amir Cohen / Reuters Yaponiya mudofaa kuchlari 9 aprelda Tinch okeani ustida yo‘qolib qolgan F-35A qiruvchi samolyotining ehtimoliy bo‘laklarini topganini ma’lum qildi. 9 aprelda Tinch okeanida mashg‘ulot parvozi vaqtida F-35A yo‘qolgani, uning bortida bir uchuvchi bo‘lgani ma’lum qilingan. “Kiodo” axborot agentligi ma’lumotlariga ko‘ra, Misava harbiy bazasiga qarashli samolyot Aomori prefekturasi yaqinida mashg‘ulot parvozini bajarayotgan bo‘lgan. NHK telekanali ma’lumotlariga ko‘ra, F-35 turidagi samolyotlar Yaponiyaga 2018 yilda yetkazilgan. Misava bazasida hammasi bo‘lib shunday samolyotdan 13 ta bor bo‘lgan.